This Is Acting

This Is Acting (בעברית: זה משחק) הוא אלבום האולפן השביעי של הזמרת האוסטרלית סיה שיצא ב-29 בינואר 2016. הסינגל הראשון מתוך האלבום "Alive", יצא לאור ב-24 בספטמבר 2015, ונכנס עם יציאתו אל המקום ה-56 במצעד הבילבורד הוט 100. בספטמבר 2017, הפך האלבום לאחד מהאלבום המושמעים ביותר בכל הזמנים בספוטיפיי, כאשר מונה השמיעות שלו עולה על למעלה מ-2 מיליארד השמעות. This Is Acting הוא האלבום השביעי אחרי אלבום האולפן השישי שלה, 1000 Forms of Fear. בדצמבר 2014, אמרה סיה למגזין ספין: "יש לי עוד 2 הקלטות לסיום". היא חשפה פרטים ראשוניים על האלבום בריאיון בפברואר 2015. בנושא, היא אישרה שוב שהיא סיימה לעבוד על האלבום ושבתוכן שלו יהיה יותר פופ מהאלבום הקודם. היא אמרה ש-"שם האלבום הוא 'זהו משחק' משום שישנם שירים שכתבתי לאמנים אחרים לכן לא רציתי שמישהו יחשוב שזה משהו שאני אומרת ומתכוונת אליו, זה יותר כמו משחק, זה כיף". במהלך שיחת צ'אט ברשת עם מעריציה סיה חשפה שהאלבום ייצא "כנראה" בתחילת 2016, אך יכול להיות גם בסוף 2015. בספטמבר 2015 יצא הסינגל הראשון מהאלבום, "Alive". השיר במקור נכתב לזמרת הבריטית אדל בשיתוף פעולה איתה, אך היא ויתרה עליו ולא הכניסה אותו בסוף לאלבומה. "Alive" - הסינגל הראשון מהאלבום, יצא ב-24 בספטמבר 2015. שיר זה נכנס עם יציאתו אל המקום ה-56 במצעד הבילבורד הוט 100. "Cheap Thrills" - הסינגל השני מהאלבום, יצא ב-11 בפברואר 2016. השיר במקור היה צריך להיכנס לאלבום האולפן השמיני של ריהאנה Anti, אך ריהאנה דחתה אותו. שיר זה נכנס עם יציאתו אל המקום הראשון במצעד הבילבורד הוט 100 ובעוד 20 מדינות. "The Greatest" - הסינגל השלישי מהאלבום, יצא ב-5 בספטמבר 2016. שיר זה נכנס עם יציאתו אל המקום ה-24 במצעד הבילבורד הוט 100. בשיאו הגיע למקום ה-19 במצעד הבילבורד הוט 100. "Move Your Body" - הסינגל הרביעי מהאלבום, יצא ב-6 בינואר 2017. השיר יצא בגרסה רמיקס מחודשת. "Bird Set Free" - יצא כסינגל השיווקי הראשון של האלבום עם פתיחת ההזמנות מראש של האלבום ב-4 בנובמבר 2015. שיר זה נכתב במקור לזמרת הבריטית אדל לאלבום האולפן השלישי שלה, 25. "One Million Bullets" - יצא כסינגל שיווקי שני מתוך האלבום להזמנה מראש באלבום ב-27 בנובמבר 2015, השיר הוא היחיד באלבום שלא נכתב עבור אמן אחר. "Reaper" - יצא בתור כסינגל שיווקי שלישי מתוך האלבום להזמנה מראש באלבום ב-7 בינואר 2016, השיר נכתב על ידי סיה וקניה וסט עבור הזמרת ריהאנה, אך לבסוף סיה החליטה לשמור אותו לעצמה. "Unstoppable" - יצא בתור כסינגל שיווקי רביעי מתוך האלבום להזמנה מראש באלבום ב-21 בינואר 2016, שיר זה במקור נכתב לזמרת דמי לובאטו. "Nostalgic for the Present Tour" הוא סבב הופעות של הזמרת סיה, הנשען על האלבום, This Is Acting. בהופעה מופיעה סיה בצד ועל במתה מופיעים רקדנים והרקדנית הראשית שלה מאדי זיגלר. סבב ההופעות החל ב-29 בספטמבר 2016 והסתיים ב-6 בנובמבר 2016. סיה מבצעת במופע שירים מתוך האלבום: 1000 Forms of Fear ו-This Is Acting. בסך הכול, שישה עשר שירים, ביניהם הסינגל החדש שמקדם את מהדורת הדלוקס של האלבום הנוכחי: "The Greatest". מהדורת הדלוקס של האלבום יצא לאור ב-21 באוקטובר 2016, המהדורה כוללת שבעה שירים חדשים, כולל שלושה שירים שלעולם לא הושמעו: "Confetti",‏ "Midnight Decisions" ו- "Jesus Wept", בנוסף רמיקס של אלן ווקר לשיר: "Move Your Body", ורמיקס לשיר: "Cheap Thrills", בשיתוף שון פול. בנוסף לכך, המהדורה המחודשת כוללת את הסינגל שמקדם את האלבום: "The Greatest", בשיתוף: קנדריק לאמאר, ובמהדורה הזאת האלבום כולל את השיר המקורי בלי שיתוף הפעולה של קנדריק לאמאר לשיר: "The Greatest". מידע על האלבום This Is Acting באתר MusicBrainz מידע על האלבום This Is Acting באתר AllMusic האלבום This Is Acting באתר Discogs האלבום This Is Acting באתר ספוטיפיי האלבום This Is Acting באתר דיזר האלבום This Is Acting באתר יוטיוב אבי פיטשון, מה את צועקת? המבקר שלנו הקשיב לאלבום החדש של סיה וחטף מיגרנה, באתר הארץ, 18 בפברואר 2016 chart data, Sia's 'This Is Acting' album has now surpassed 2 billion streams on Spotify., @chartdata, ‏2017-09-25 (באנגלית)